**Latvijas pauerliftinga federācijas**

**Valdes sēdes protokols Nr. 02/21**

*Valdes sēde norisinās attālināti platformā: GoogleMeet.*

*2021. gada 27. maijā plkst. 18:00*

Piedalās:

Andrejs Rožlapa – SP

Mārcis Pauls – Rīga Olymp.

Arnis Rukmanis – SP

Arnis Šķēls – SP

Jana Jansone – Apolons.

Aigars Cīrulis – Gulbenes KSP

Aleksandrs Andronovs – Impulss Jēkabpils

Nepiedalās:

Jurijs Ivaņušins – Aizkraukles SC.

Gints Reinholds – Aizkraukles SC

LPF valdes sēdi vada: Andrejs Rožlapa.

Protokolē: Jana Jansone

Dienas kārtība:

1. 2021.g.pilnais budžeta projekts.

2.Statūtu grozījumu procesa nodrošināšana un LPF nolikums

3.IPF Antidopinga prasības: dalībvalstīm kopumā un starptautiskajos mačos.

4.IPF tehnisko noteikumu izmaiņas.

5.Par 2021.g. LČ un LK organizēšanu.

6.Priekšlikumi – konkurss uz starptautiskajiem mačiem; skolu sports.

7.Apliecinājumi elektroniski.

**1. 2021.g. LPF budžeta projekts.**

Diskusijas priekšmets – 2021. g. budžeta projekts. A.Rožlapa sniedz ziņas par budžeta posteņiem, un prognozējamo budžetu šim beigām. Būtiskākie budžeta punkti:

Budžets ir bezdeficīta

Tiek prognozēta sacensību aktivitāte un dalībnieku plūsma kopsummā kā 2020. gadā

Provizoriski sacensības var notikt no augusta mēneša līdz gada beigām, bet visu sacensību gaitu var ietekmēt epidemioloģiskā situācija valstī, un sekojoši ierobežojumi.

Plānots apmaksāt dalības maksas un dopinga kontroles maksas visiem sportistiem starptautiskajās sacensībās, kā arī tiesnešu komandējumu izmaksas

Turpināt LPF mājas lapas attīstības projektu un informatīvās sistēmas izveidi

Turpināt LPF materiāli tehniskās bāzes papildināšanu

Sniegt nelielu finansiālu atbalstu LPF labākajiem 1-2 sportistiem.

Diskusijā iesaistās: A.Rožlapa, M.Pauls, A.Rukmanis, A. Cīrulis.

 Nolēma (ar septiņām balsīm par):

1. Apstiprināt LPF 2021.gada budžetu.

**2. Statūtu grozījumu procesa nodrošināšana un LPF nolikums.**

Diskusijas priekšmets. A. Cīrulis prezentē vienīgo līdz šim trūkstošo iekšējo LPF normatīvo aktu – LPF nolikumu, kas sasaista LPF statūtus ar pārējiem LPF iekšējiem normatīvajiem aktiem. Tiek diskutēts arī par to, ka lai veiktu izmaiņas LPF statūtos, labāk ir sasaukt klātienes kopsapulci, kad tas būs iespējams, nevis organizēt statūtu apstiprināšanas procesu attālināti.

Diskusijā iesaistās: A. Rožlapa, A.Cīrulis, A. Šķēls.

Nolēma (ar septiņām balsīm par):

1. Apstiprināt LPF nolikumu.
2. Noorganizēt LPF kopsapulci, kad tas būs iespējams, izziņojot par to vismaz 1 mēnesi iepriekš, kā arī nosūtot LPF biedriem jauno statūtu redakciju.

**3. IPF Antidopinga prasības, t.sk. starptautiskajās sacensībās.**

Diskusijas priekšmets. A. Rožlapa iepazīstina ar IPF 2021. g Antidopinga Kodeksu: nacionālās valstu federācijas nav tiesīgas veikt sportistu testēšanas programmu, tas jāuztic IPF vai, vēlams, Nacionālajai antidopinga organizācijai. Nacionālajai federācijai jābūt arī sadarbībai ar Antidopinga organizāciju izglītības jomā. Ir izveidota *online* antidopinga izglītības platforma un prasība – visiem atlētiem, kuri brauc uz jauniešu, junioru, studentu Pasaules čempionātiem, jānokārto *online* tests. A.Rožlapa izsaka priekšlikumu par online testu kārtošanu arī open grupas Latvijas starptautiskās izlases sportistiem.

Diskusijā iesaistās: A. Rožlapa, A.Cīrulis, M.Pauls, J.Jansone, A.Rukmanis, A. Šķēls.

Nolēma (ar septiņām balsīm par):

1. Pieņemt A.Rožlapas ziņojumu.
2. Uzlikt par pienākumu visiem Latvijas jauniešu, junioru un open grupu starptautiskās izlases kandidātiem, pirms tiek veikts fināla pieteikums, veikt šo testu un par testa veikšanu informēt A. Rožlapu.

**4. IPF tehnisko noteikumu izmaiņas.**

Diskusijas priekšmets. A. Rožlapa informē, ka IPF ir izsūtījusi vēstuli dalībvalstīm ar lūgumu sūtīt savus priekšlikumus par vēlamajām izmaiņām IPF tehniskajos noteikumos. A. Rožlapa aicina federācijas valdes locekļus padomāt, un vēlāk sūtīt radušās idejas.

Diskusijā iesaistās: A. Rožlapa, A. Cīrulis.

Nolēma (ar septiņām balsīm par):

1. Pieņemt A. Rožlapas ziņojumu un 1 mēneša laikā valdes locekļus informēt A. Rožlapu par savām idejām..

**5. Par 2021. g. LK un LČ organizēšanu.**

Diskusijas priekšmets. A. Rožlapa izsaka priekšlikumus Latvijas čempionātu un Latvijas Kausa sacensību organizēšanai 2021. g. atlikušajā daļā – atcelt, apvienot, mainīt norises laikus. Sacensību skaits un organizēšana ir atkarīga no Covid situācijas valstī un iespējām sacensības rīkot ārtelpās un iekštelpās.

Diskusijā iesaistās: A. Rožlapa, A. Cīrulis, A. Rukmanis, J.Jansone, M.Pauls, A. Šķēls.

Nolēma (ar septiņām balsīm par):

1. Uzlabojoties epidemioloģiskajai situācijai, un iespējai rīkot sacensības, vispirms organizēt turnīrus spiešanā guļus uz atkārtojumu skaitu.
2. Atcelt Latvijas čempionātu ekipētajā spēka trīscīņā un spiešanā guļus
3. Atcelt Latvijas Kausa izcīņu spēka trīscīņā, pieļaujot atsevišķu posmu norisi
4. Organizēt Latvijas Kausa spiešanā guļus izcīņu, nodrošinot vismaz 6 posmu norisi

**6. Priekšlikumi – konkurss uz starptautiskajām sacensībām. Skolu turnīri.**

A. Rožlapa informē par saņemtajiem priekšlikumiem no LPF sportistiem par to, ka LPF federācijā sportistu atlase uz starptautiskajām sacensībām īsti neatbilst sporta normatīviem, ka atlasei jābūt stingrākai. Ir saņemts arī priekšlikums organizēt vairāk sacensību Kurzemes reģionā, lai rosinātu interesi par sporta veidu šajā reģionā, t.sk. arī rīkot skolu turnīrus Kurzemē.

Diskusijā iesaistās: A. Rožlapa, A. Cīrulis, A. Rukmanis, J.Jansone, M.Pauls, A. Šķēls.

Nolēma (ar septiņām balsīm par):

1. Pieņemt A. Rožlapas ziņojumu.
2. Noraidīt priekšlikumu – izstrādāt stingrākus starptautisko startu kvalifikācijas kritērijus.

**7. Apliecinājums elektroniski.**

Diskusijas priekšmets. A. Rožlapa informē par iespēju elektroniskajiem Antidopinga apliecinājumiem – sportisti, kuriem ir elektroniskais parasts, dokumentu paraksta elektroniski.

Diskusijā iesaistās: A. Rožlapa, A. Cīrulis, M. Pauls.

Nolēma (ar septiņām balsīm par):

1. Pieņemt A. Rožlapas ziņojumu un izsludināt Apliecinājumu parakstīšanu elektroniski.

Pilnvarot šādus biedrus parakstīt šo protokolu:

A. Rožlapu

J. Jansoni

Biedru paraksti.

A. Rožlapa / /

J. Jansone / /